**MANUÁL NA VYDÁVANIE KOMPOSTÉROV**

1. **Pri preberaní KOMPOSTÉRA je potrebné preukázať sa občianskym preukazom (resp. listom vlastníctva s občianskym preukazom). Kompostéry budú odovzdané vlastníkom rodinných domov, ich povereným zástupcom alebo obyvateľom s trvalým pobytom v rodinnom dome. Pre jeden rodinný dom je pridelený jeden kompostér.**
2. **KOMPOSTÉRY sa budú vydávať vo Verejnoprospešných službách Stupava, Dlhá ul. 11, v čase od 15.00 do 18.00 hod. v dňoch pondelok, streda, piatok a v sobotu od 9.00 do 12.00 hod., podľa rozpisu ulíc v obvodoch a podľa časového harmonogramu jednotlivých obvodov.**
3. **KOMPOSTÉRY majú váhu 30 – 40 kg (podľa objemu), odporúčame preto prísť si pre ne autom, príp. káričkou.**
4. **Pri preberaní KOMPOSTÉRA treba vypísať preberací protokol, nový majiteľ podpisom potvrdí, že sa bude oň starať, aby predišiel poškodeniu pri užívaní, zároveň dostane leták o kompostovaní.**
5. **Je potrebné zúčastniť sa prednášky o kompostovaní v Kultúrnom dome, Agátová 16, 900 31 Stupava, v určených termínoch, pretože sa tam občania dozvedia mnohé praktické skúsenosti.**

**(prvý termín 10.10.2018 o 18.00 hod., druhý termín 23.10.2018 o 18.00 hod. v Kultúrnom dome v Stupave ).**